cyanic-selkie/wikianc huggingface dataset:
Հաճախորդների փորձառություն
Այս փոխգործակցությունը բաղկացած է երեք մասից՝ հաճախորդի ուղի, ապրանքանիշի հետ շփման կետեր, որոնց հետ հաղորդակցվում է հաճախորդը, այն միջավայրը (այդ թվում թվային հարթակներ), որտեղ հաճախորդը ունենում է փորձառություն։ Հաճախորդների լավ փորձառությունը ընկերության հետ շփման բոլոր կետերում հաճախորդների սպասելիքներին համապատասխանում է։
Հաճախորդների փորձառությունը իրենից ենթադրում է հաճախորդի ներգրավվածությունը տարբեր մակարդակներում՝ ռացիոնալ, էմոցիոնալ, զգայական, ֆիզիկական և հոգեբանական։ Հաճախորդները ընկերության հետ ուղղակի կամ անուղղակի շփմանը տարբեր կերպ են արձագանքում։ Ընկերության հետ ուղղակի շփումը տեղի է ունենում այն ժամանակ, երբ հաճախորդի նախաձեռնությամբ կատարվում է ընկերության ապրանքի կամ ծառայության գնում կամ օգտագործում։ Անուղղակի շփումը ներառում է գովազդ, նորություններ, չնախատեսված շփում վաճառքի մասնագետների հետ, ընկերությունը առօրյա շփման ընթացքում մյուսներին խորհուրդ տալը կամ քննադատելը։
Խորանարդիկներ
Խորանարդիկներ (ինչպես նաև փայտե խորանարդիկներ, խորանարդիկներ փայտից, փայտե կոնստրուկտոր, կոնստրուկտոր և այլն), մանկական խաղալիք՝ պատրաստված փայտից, վերջին ժամանակներս նաև այլ նյութերից (պլաստմասսայից)։
Ըստ ձևի՝ խորանարդիկները պատրաստվում են խորանարդի, գլանի, գնդի, ուղղանկյուն զուգահեռանիստի, քառանիստի և այլ ձևերով։ Շատ հաճախ խորանարդիկների վրա փակցնում են տարբեր նկարներ, ինչպես նաև այբուբենի տառեր։ Սովորական փայտե խորանարդիկներն օգտագործվում են որպես խաղալիք արդեն մի քանի հարյուրամյակ շարունակ.
Ծանոթագրություններ
Կատեգորիա:Խաղալիքներ Կատեգորիա:Կրթական նյութեր
Սուլու (ծով)
Սուլու (, Laut Sulu), միջկղզային ծով Խաղաղ օվկիանոսում։ Ծովի մակերեսը կազմում է 335000 կմ²։ Սուլուի տարածքը բավական հստակ սահմանափակվում է Ֆիլիպինյան կղզեխմբի կղզիներով հյուսիս-արևելքից և արևելքից, Պալավան երկար կղզով հյուսիս-արևմուտքից, Կալիմանտանով հարավ-արևմուտքից և Սուլու կղզեխմբով հարավ-արևելքից։ Կղզիների միջև նեղ ու ոչ խորը ծովածոցեր են, որոնք միացնում են Սուլուն այլ ծովերի հետ։ Ամենամեծ խորությունն ունի Մինդորո ծովածոցը, որը Սուլու ծովը կապում է Հարավչինական ծովի հետ։ Այդ ծովածոցի խորությունը շուրջ 450 մ է, իսկ ծովի առավելագույն խորությունը հասնում է 5576 մետրի։  Սուլավեսի և Մինդանաո ծովերի հետ կապող ծովածոցերը ավելի փոքր են ։
Մակերևույթի ջերմաստիճանը ամբողջ տարին բարձր է․ տատանվում է ձմռանը 25,5 °С մինչև 29 °С ամռանը ։ Աղիությունը տատանվում է 33-34,5 ‰ սահմաններում ։ Մակընթացությունները Սուլու կղզում ոչ ճիշտ կեսօրյա են՝ 2-3 մ մեծությամբ ։ Օդի օրական միջին ջերմաստիճանը  ծովի մոտ տատանվում է 26 °C մինչև 29 °C։ Տեղումները լինում են մայիսից դեպտեմբեր։
Ծովի հարավային մասում տարածված են բուսթային խութերը ։ Տուբատախա ատոլը պահպանվող ծովային արգելոց է և ՅՈՒՆԵՍԿՕ-ի համաշխարհային ժառանգություն։
Ծովափի բնակիչների շրջանում զարգացած է ձկնորսությունը։ Սուլու ծովի գլխավոր նավահանգիստներն են Իլոիլո (Փանայ կղզի), Զամբոանգա (Մինդանաո կղզի), Սանդական (Կալիմանտան կղզի) և Պուերտո Պրինսեսան (Պալավան կղզի) ։ Ափին որոշ կղզիներում տարածված են մանգրովային անտառները։
Ծանոթագրություններ
Կատեգորիա:Խաղաղ օվկիանոսի ծովեր Կատեգորիա:Ֆիլիպինների ծովեր Կատեգորիա:Ասիայի ծովեր Կատեգորիա:Ծովեր այբբենական կարգով
Արտաշես Մեժլումյան
Արտաշես Մարտիրոսի Մեժլումյան, ՀԽՍՀ վաստակավոր անասնաբույծ, կոլտնտեսական, սոցիալիստական աշխատանքի հերոս (1953)։
Կենսագրություն
Ավարտել է Երևանի անասնաբուծական-անասնաբուժական ինստիտուտը (1937)։ 1924 - 1931 թվականներին աշխատել է ՀԽՍՀ Ղամարլուի (այժմ՝ Արտաշատ) շրջանում որպես Այգեգործների և «Չիգդամլու» կոոպերատիվ գյուղատնտեսական ընկերությունների վարչության նախագահ։ 1952—1971 թվականներին եղել է Շահումյանի շրջանի 22-րդ համագումարի անվան կոլտնտեսության վարչության նախագահ։ Մեժլումյանի ղեկավարությամբ կոլտնտեսությունը ձեռք է բերել արտադրական բարձր ցուցանիշներ, որի համար նա արժանացել է սոցիալիստական աշխատանքի հերոսի կոչման։
Պարգևներ
Պարգևատրվել է Լենինի, «Պատվո նշան» շքանշաններով, Համամիութենական գյուղատնտեսական ցուցահանդեսի և ԺՏՆՑ-ի ոսկե մեծ և արծաթյա մեծ (2) մեդալներով։
Կատեգորիա:Հայ անասնաբույժներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:Հայ անասնաբույծներ
Շարլոթ Ջոել
Շարլոթ Ջոել, հրեական ծագմամբ գերմանացի լուսանկարչուհի, հոլոքոստի զոհ։
Կյանք
Շարլոթ Ջոելը 1918 թվականին մտերմանում է լուսանկարիչ Մարի Հայնցելմանի հետ և Շառլոտենբուրգ քաղաքում հիմնում «Ջոել և Հայնցելման» լուսանկարչական արվեստանոցը ։ 1919 թվականից նա ապրում էր Հանսաուեր 5 հասցեում ։ Հիմնականում հետաքրքրված է եղել դիմանկարային լուսանկարչությամբ։ 1918 թվականին Ջոելը լուսանկարում է այն ժամանակ դեռ չճանաչված Մառլեն Դիտրիխին։ 1921 թվականին դասախոսություններ կարդալու նպատակով Բեռլինում էր գտնվում Կարլ Կրաուսը ։ Նա ստիպված էր մի շարք դիմանկարներ պատվիրել որևէ լուսանկարչի մոտ։ Նրա և Ջոելի ծանոթությունը վերածվում է բարեկամության և նրանք շփվում են մինչև Կրաուսի մահը՝ 1936 թվականը ։ Կրաուսն անգամ իր գրադարանն է կտակում Ջոելին ։ Շարլոթ Ջոելը լուսանկարել է նաև Ուոլթեր Բենջամինին, Հեդվիգ Լախմանին և Գուստավ Լանդաուերին։ 1933 թվականին, Ադոլֆ Հիտլերի իշխանության գալուց հետո նա, որպես հրեա այլևս չէր կարող աշխատել իր մասնագիտությամբ, սակայն մինչև 1938-39 թվականները լուսանկարչատունը շարունակում էր գործել «Ջոել և Հայնցելման» անվամբ ։ Ընկերուհու՝ Կլարա Գրունվոլդի օգնությամբ Շարլոթը տեղափոխվում է Լանդվերկ Նոյենդորֆ՝ հրեական աշխատավորական գաղութ և մասնագիտական ուսուցման կենտրոն, որտեղ աշխատում է բուֆետում ։ 1943 թվականի ապրիլի 19-ին նրան տեղափոխում են Օսվենցիմի համակենտրոնացման ճամբար և տանջամահ անում։ 2013 թվականին Բեռլինի Կլոպշտոկշթրասե 19 հասցեում տեղադրվեց Շարլոթ Ջոելի գայթաքարը։
Արտաքին հղումներ
Կատեգորիա:Գերմանացի լուսանկարիչներ Կատեգորիա:Հոլոքոստի զոհեր Կատեգորիա:Գերմանացի կին լուսանկարիչներ Կատեգորիա:Օսվենցիմ համակենտրոնացման ճամբարում մահացածներ Կատեգորիա:Հրեա կին արվեստագետներ
Անապատի ծաղիկը (ֆիլմ)
«Անապատի ծաղիկը» (Desert Flower), կենսագրական ֆիլմ` ըստ սոմալցի թոփ մոդել Դիրիե Վարիսի համանուն գրքի։
Սյուժե
Դիրիե Վարիսի պատմությունն ուժեղ, ոչ սովորական կնոջ պատմություն է։ Դիրիե Վարիսը (Լիա Քեբեդե) հասարակ քոչվոր աղջիկ է Սոմալիից, ում ամուսնացրել են 13 տարեկանում։ նա փախչում է ընտանիքից, միայնակ անցնում է անապատը, հասնում է Մոգադիշո։ Ավելի ուշ հարազատները Վարիսին ուղարկում են Լոնդոն` Սոմալիի դեսպանատանը որպես սպասուհի աշխատելու։ Մի քանի տարի անց դեսպանատունը վերադառնում է պատերազմից ավերված հայրենի երկիր, իսկ աղջիկը մնում է Մեծ Բրիտանիայում` անօրինաբար և անտուն։
Վարիսը պատահաբար ծանոթանում է Topshop հագուստի խանութի աշխատակցուհու հետ։ Վաճառողուհին` Մերիլինը (Սալլի Հոքինս) նախ խուսափում է տարօրինակ սոմալցուց, սակայն անկեղծորեն հուզվելով մի քիչ տարօրինակ, բայց բարի աղջկա լավատեսությունից ու հոգատարությունից, օգնում է Վարիսին և դառնում է նրա լավագույն ընկերուհին։ Վարիսը պատահաբար պատմում է ընկերուհուն, որ մանուկ հասակում իրեն թլպատել են։ Մերելինը սարսափած է և անկեղծորեն խղճում է Վարիսին։ Այգում քայլելիս Վարիսը հանկարծ ուժեղ ցավ է ունենում փորի հատվածում, և Մերելինը նրան տանում է հիվանդանոց։ Գինեկոլոգը ևս սարսափած է, և ասում է վախեցած ու ամոթահար Վարիսին, որ չի կարող ամեն ինչ վերադարձնել, սակայն կարող է այնպես անել, որ նա այլևս ցավ չզգա։ Աղջկան վիրահատում են, Մերելինը աջակցում է նրան։
Շուտով սննդի կետում աշխատելիս Վարիսին նկատում է հայտնի լրագրող Թերրի Դոնալդսոնը (Թիմոթի Սպոլլ)։ Նպատակասլաց գործակալ Լյուսինդան օգնում է նրան դառնալ աշխարհի ամենահայտնի մոդելներից մեկը։ Վարիսի հետ պայմանագրեր են կնքում, իսկ Մերելինը սովորեցնում է աղջկան քայլել բարձրակրունկների վրա։ Որպես երախտագիտության նշան` Վարիսը Մերելինին նվիրում է Gucci ժամացույց։
Սակայն թոփ մոդելի նոր կյանքի փայլուն ծածկի տակ թաքնված է ողբերգական գաղտնիք։ Իր կարիերայի բարձրակետում նա որոշում է պատմել այն մասին, ինչ իր հետ պատահել է մանկության տարիներին։ Շուտով Վարիսը որոշում է իրեն նվիրել բարբարոսական ավանդույթի դեմ պայքարին, որն իրեն այդքան ցավ է պատճառել։
Վարիսն առաջին սևամորթ մոդելը չէր, սակայն առաջին կինն էր, որ հրապարակայնորեն քննադատել է կանացի թլպատում երևույթը, դարձել է ՄԱԿ-ի` կանանց թլպատումն արգելող հատուկ դեսպան և ստեղծել է Կանանց թլպատման դեմ պայքարող ֆոնդ։
Արտաքին հղումներ
Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսիական կենսագրական ֆիլմեր Կատեգորիա:Գերմանական կենսագրական ֆիլմեր Կատեգորիա:Ֆրանսերեն ֆիլմեր Կատեգորիա:Գերմանական դրամա ֆիլմեր Կատեգորիա:Ավստրիական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:2009 ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:2000-ականների դրամա ֆիլմեր Կատեգորիա:Գերմանական ֆիլմեր Կատեգորիա:Բրիտանական կենսագրական ֆիլմեր Կատեգորիա:Բրիտանական դրամա ֆիլմեր
Մեթիլացում
Մեթիլացում, մեթիլում, մոլեկուլում ջրածնի, հալոգենի կամ մետաղի ատոմի մեթիլ խմբով՝ -CH_3 տեղակալումը։ Մեթիլացում իրականացվում է մեթիլ յոդիդով՝ CH_3J, երկմեթիլ սուլֆատով՝, մեթանոլով՝ CH_3OH, օրգ․ սուլֆոթթուների մեթիլային Էսթերներով և մեթիլող այլ նյութերով։ Արոմատիկ ածխաջրածինները հեշտությամբ մեթիլացվում են մեթիլքլորիդով կամ դիմեթիլեթերով՝ AlCl_3-ի ներկայությամբ։ Մեթիլացում լայնորեն կիրառվում է արդյունաբերության մեջ՝ օրգանական սինթեզում։ Մեթիլացման միջոցով ստանում են անալգին, ամիդոպիրին, մեթիլանիլին և այլն։
Կատեգորիա:Օրգանական ռեակցիաներ
Արթուր Միրանյան
Արթուր Աշոտի Միրանյան (Артур Міранян, ), հայ ֆուտբոլիստ, ով կիսապաշտպանի դիրքով հանդես է գալիս Հայաստանի ֆուտբոլի երիտասարդական հավաքականում և մակեդոնական «Վարդարում»։
Ակումբային կարիերա
Առաջին հանդիպման ընթացքում թիմը մրցել է ընդդեմ իսպանական «Ռեալ Սոսիեդադի»։ Խաղն ավարտվել է «3-2» հաշվով՝ հգուտ իսպանական ակումբի։ 2015 թվականին Արթուր Մինասյանը տեղափոխվել է Մակեդոնիայի Հանրապետության «Վարդար» ֆուտբոլային ակումբ ։
Հավաքականի կազմում
Մակեդոնական «Վարդար» տեղափոխվելուց հետո Արթուր Միրանյանը Հայաստանի հավաքականում հանդես գալու ցանկություն հայտնեց և դիմեց Ֆուտբոլի միջազգային ասոցիացիաների ֆեդերացիային։ ՖԻՖԱ-ն որոշել է բավարարել Միրանյանի դիմումը։ Հայաստանի հավաքականի շվեյցարացի գլխավոր մարզիչ Բեռնար Շալանդը ֆուտբոլիստին ուղարկել է Հայաստանի երիտասարդական հավաքականի խաղերին մասնակցելու հրավեր։
Ավելի վաղ տասնութամյա խաղացողը հանդես է եկել Ուկրաինայի մինչև 17 և 19 տարեկանների հավաքականում։ Մինչև 17 տարեկանների աշխարհի առաջնության որակավորման փուլում՝ 2011 թվականի հոկտեմբերի 25-ին, Արթուրը կատարեց իր առաջնամուտը։ Բելգիայի դեմ այդ խաղն ավարտվեց Ուկրաինայի հաղթանակով՝ 0-2։
Հայաստանի ֆուտբոլի երիտասարդական հավաքականում իր նորամուտը Միրանյանը նշեց 2014 թվականի սեպտեմբերի 9-ին՝ Բելառուսի դեմ խաղում։ Այդ խաղն ավարտվեց հայ ֆուտբոլիստների հաղթանակով՝ 2-1։
Ծանոթագրություններ
Կատեգորիա:Հայ ֆուտբոլիստներ Կատեգորիա:Երևան քաղաքում ծնվածներ Կատեգորիա:Ֆուտբոլի հարձակվողներ
Ժոզեֆ Սելիգման
Ժոզեֆ Սելիգման (Joseph Seligman,), ամերիկացի բանկիր, գործարար և ֆինանսիստ։
Տնտեսագետ Էդվին Սելիգմանի հայրն է։
Կենսագրություն
Ծնվել է Գերմանիայի Բայրեսդոֆ քաղաքում և 18 տարեկանում արտագաղթել ԱՄՆ։ Եղբայրների հետ հիմնել է « J. & W. Seligman & Co.» բանկը, որը մասնաճյուղեր է ունեցել Նյու Յորքում, Սան Ֆրանցիսկոյում, Նոր Օրլեանում, Լոնդոնում, Փարիզում և Ֆրանկֆուրտում։
Քաղաքացիական պատերազմից հետո, ոսկե դարաշրջանում, «J. & W. Seligman & Co.» ընկերությունը ակտիվ ներդրումներ է կատարել երկաթուղային բիզնեսում, մասնավորապես՝ հանդես է եկել որպես միջնորդ Ջեյ Գուլդի գործարքներում։ Նրանք ապահովագրել են տարբեր ընկերությունների արժեթղթերը։ Հետագայում 1876 թվականին Սելինգմանները միավորվել են Վանդերբիլդով ընտանիքի հետ, որպեսզի Նյու Յորքում ստեղծեն կոմունալ ծառայությունների համակարգ։ 1877 թվականին Սելիգմանը ներգրավված է եղել լայն հրապարակայնության արժանացած հակահրեական լուրջ միջադեպի մեջ. իր հրեական ծագման պատճառով նրան չեն ընդունել Սարատով Սպրինգս քաղաքի Grand Union հյուրանոցում։
1880 թվականի սեպտեմբերի 27-ին Միսսուրի նահանգի Ռոլերս Ռիջ (Հերդսվիլ) քաղաքը ի պատիվ Ժոզեֆ Սելիգմանի վերանվանվել է Սելինգման՝ ի նշանավորումն այն առավելությունների, որոնք երկաթուղին է տվել հասարակությանը։ Ի նշան երախտագիտության՝ Բաբեթ Սելիգմանը նվիրաբերել է 1 հա հողատարածք և 500$ եկեղեցի կառուցելու համար, որը պահպանվել է մինչ այժմ և գտնվում է Սիլեգման քաղաքի կենտրոնից ոչ շատ հեռու։
Արտաքին հղումներ
Կատեգորիա:Գերմանիայի հրեաներ Կատեգորիա:Ամերիկացի գործարարներ Կատեգորիա:Ամերիկացի ֆինանսիստներ
Ռաթչաբուրի
Ռաթչաբուրի կամ Ռաթ Բուրի, քաղաք Արևմտյան Թաիլանդի մարզում ։ Ռաթչաբուրի քաղաքը ընդգրկում է ամբողջ Նա Մուենգ շրջանը ։ 2006 թվականին ուներ 38,208 բնակչություն ։
Պատմություն
Մի ժամանակ քաղաքը եղել է Սիամի ծոցի ափին ։ Ժամանակի ընթացքում ափից տեղափոխվել է 30 կմ (18 մղոն) դեպի հարավ, իջնում է Մաե Կլոնգ (գետ) ։ Սակայն Ռաթչաբուրին մնում է կարևոր առևտրային կենտրոն։ Հնագիտական գտածոները ցույց են տալիս, որ տարածքն արդեն բնակեցված էր դեռ բրոնզե դարում, իսկ բուն քաղաքը, ինչպես հայտնի է, գոյություն է ունեցել առնվազն երկու հազար տարի առաջ ։
Տասներեքերորդ դարում Ռամ Խամահենգը առգրավել է Ռաթչաբուրին և միացրել նրան Սուկխոտաին ։ Ավելի ուշ նաև կարևոր առևտրական կենտրոն է դարձել Այուտխայ Թագավորությունը։ 1768 թվականին Մյանման (որ վերջերս քանդվել է Այուտխայը) դեն է նետել Ռաթչաբուրիի թագավորին Տակսին, և քաղաքը ընդգրկվել է նաև Թաիլանդը ։
Արտաքին հղումներ
Կատեգորիա:Թաիլանդի քաղաքներ
Բեատրիս Սթրեյթ
Բեատրիս Սթրեյթ (Beatrice Straight, ), ամերիկացի դերասանուհի, «Օսկար» և «Թոնի» մրցանակների դափնեկիր։
Կենսագրություն
Բեատրիս Սթրեյթը ծնվել է 1914 թվականի օգոստոսի 2-ին Նյու Յորք նահանգի Օլդ Ուեստբարի գյուղում, բանկիր Ուիլարդ Դիքերմանի և Դորոթա Փեյն Ուիթնիի ընտանիքում։ Երբ Բեատրիսը եղել է չորս տարեկան, նրա հայրը մահացել է գրիպի համաճարակի ժամանակ Ֆրանսիայում, որտեղ Առաջին համաշխարհային պատերազմի ժամանակ ծառայում էր ամերիկյան բանակում։
Մոր՝ բրիտանացի գյուղատնտես Լեոնարդո Ք․ Էլմխիրստեի հետ երկրորդ ամուսնությունից հետո ընտանիքը տեղափոխվել է Մեծ Բրիտանիա։ Այնտեղ Բեատրիսը կրթություն է ստացել և զբաղվել դերասանական կարիերայով սիրողական թատերական բեմադրություններում։
Վերադառնալով ԱՄՆ՝ նա շարունակել է խաղալ բեմում, իսկ 1939 թվականին կայացել է նրա բրոդվեյան առաջնաելույթը «Մոլագարը» պիեսում։ Դրանից բացի նա կատարել է դերեր «Տասներկուերորդ գիշերը» (1941), «Մակբեթ» և «Տիգել» (1953) բեմադրություններում, որում կատարած դերի համար արժանացել է  «Թոնի» մրցանակի։
Թատրոնում խաղալուց բացի Բեատրիսը նկարահանվել է կինոյում և հեռուստատեսության համար։ Նրա մասնակցությամբ առավել հայտնի ֆիլմերից է «Հեռուստացանց» (1976) կինոնկարը Ուիլյամ Հոլդենի մասնակցությամբ, որտեղ նա խաղացել է անհավատարիմ ամուսնու կնոջ դեր, որի համար Բեատրիսն արժանացել է «Օսկար»  երկրորդ պլանի լավագույն կանացի դերի համար»։ Այդ դերը մնում է ամենակարճը (5 րոպե 40 վարկյան  էկրանային ժամանակ) «Օսկարի» պատմության մեջ, որն արժանացել է մրցանակի ։
Բեատրիսը ամուսնացած է եղել երկու անգամ։ Նրա առաջին ամուսինը եղել է Ֆրենչման Լուիս Դոլվետը՝ ձախամետ ակտիվիստ, «United Nations World» ամսագրի խմբագիր, իսկ ավելի ուշ կինոպրոդյուսեր։ 1949 թվականին նրանք ամուսնալուծվել են, և Բեատրիսն անմիջապես ամուսնացել է դերասան, պրոդյուսեր Փիթեր Քուկսոնի հետ, ումից ունեցել է երկու որդի։
Կյանքի վերջին տարիները Բեատրիսը տառապել է Ալցհայմերի հիվանդությամբ։ Նա մահացել է 2001 թվականի ապրիլի 7–ին Լոս Անջելեսում թոքաբորբից, 86 տարեկան հասակում և մահից հետո եղել է դիակիզվել է ։
Ծանոթագրություններ
Կատեգորիա:«Թոնի» մրցանակի դափնեկիրներ Կատեգորիա:Թոքաբորբից մահացածներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Օսկարակիրներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Մինամ, դու գեղեցիկ ես
«Մինամ, դու գեղեցիկ ես» (հանգըլ՝ 미남이시네요 / Մինամ-ի սինեյո, A.N.Jell: You're beautiful), հարավկորեական հայտնի դորամա (հեռուստասերիալ)։ Ռեժիսորը Հոն Սոն Չհանն է։ Ճապոնիայում հեռուստասերիալը հայտնի է «Իկսեմեն-դեսու-նէ» անվանմամբ։ 2011-ին եթեր է դուրս եկել դորամայի նորացված տարբերակը՝ բաղկացած արդեն 12 սերիայից։ Հեռարձակվել է 2009 թվականի հոկտեմբերի 7-ից նոյեմբերի 26-ը Հարավային Կորեայի SBS հեռուստաալիքով։ Յուրաքանչյուր սերիայի միջին տևողությունը 66 րոպե է։
Սյուժե
Մի արևոտ օր Կու Մի Նյո անունով փոքրիկ սկսնակ միանձնուհի իր վարդագույն մոպեդով ուղևորվում է քաղաք՝ դեպի Հռոմ տոմսը վերցնելու համար։ Եվ այն, ինչի նա իսկապես չէր սպասում, որ նրա ետևից կգնա մի տարօրինակ ակնոցավոր տղամարդ։
Հոգնեցուցիչ հետապնդումից հետո, տղամարդը, որն իրեն անվանում էր Մայի մենեջեր, հաղորդեց նրա եղբոր մասին։ Պարզվեց, որ Կու Մի Նամը ընտրված է ձայնագրման ընկերության նախագահի կողմից հարյուրավոր հայտատուներից՝ օգնելու համար երկար տարիների աշխատանքից բավականին հոգնած մեներգչին։ Իհարկե, լուրը ամենաուրախալիներից է, բայց Մի Նամը այն ստանում է՝ լինելով ԱՄՆ-ում, որտեղ Կորեայում վերջերս կատարված պլաստիկ վիրահատությունը ուղղող վիրահատության է ենթարկվում, և ոչ մի կերպ չի կարող վերադառնալ՝ պայմանագիրը ստորագրելու համար։ Բայց քանի որ եղբայրն ու քույրն այսքան նման են, ապա թող Կու Մի Նյոն կատարի եղբոր դերը, մինչև վերջինս վերադառնա։ Հռոմ թռչել ցանկացող միանձնուհին սկսում է մտածել, թե արդյո՞ք դա Աստծո կողմից տրված նշան չէ և համաձայնում է մտնել արկածների մեջ։ Խմբում լինելու ընթացքում, շատ բան է փոխվում Կու Մի Նյոյի սրտում։ Կկարողանա՞ սկսնակ միանձնուհին հաղթահարել բոլոր դժվարությունները և գտնել սեփական երջանկությունը։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2009 հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
Մարտենյան արտադրություն
Մարտենյան արտադրություն, մարտենյան վառարաններ ու ընթացող պողպատահալման պրոցես։ Որպես ելանյութ օգտագործում են պողպատի ջարդոնը և թուջը (հեղուկ կամ պինդ վիճակում)։ Մ. ա., ինչպես և պողպատի արտադրության մյուս տեսակները, սև մետաչուրգիայի ընդհանուր արտադրական ցիկլի երկրորդ օղակն է։ Մարտենյան պրոցեսի ընթացքում բովախառնուրդը հալվում է, ապա գերտաքացվում և բերվում համապատասխան քիմիական բաղադրության (հեռացվում են ածխածինը, սիլիցիումը, մանգանը, ինչպես նաև անցանկալի խառնուկները՝ ֆոսֆորը և ծծումբը)։ Լեգիրված պողպատ ստանալու նպատակով պրոցեսի վերջում հալույթին ավելացնում են լրացուցիչ տարրեր։ Ըսա վառարանի պատվածքի նյութի մարտենյան պրոցեսը լինում է հիմնային կամ թթվային։ Առավել տարածված է հիմնային պրոցեսը, որը հնարավորություն է տալիս վերամշակելու ցանկացած բովախառնուրդային նյութեր, այդ թվում նաև ֆոսֆորի և ծծմբի մեծ պարունակությամբ։ Թթվային պրոցեսի առավելությունն այն է, որ դրա միջոցով կարելի է ստանալ բարձր մեխանիկական հատկություններով օժտված պողպատ՝ գազի և ոչ մետաղական խառնուկների փոքր պարունակությամբ։ Մարտենյան պրոցեսում հիմնականում օգտագործում են գազային վառելիք (կոքսադոմնային և բնական)։ Այրման պրոցեսը խթանելու նպատակով ներփչվող օդը հարստացնում են թթվածնով։ Մարտենյան պրոցեսում պողպատահալման ընդհանուր տևողությունը կախված է վառարանի տարողությունից և արտադրության պայմաններից։ Օրինակ, 200 տ տարողությամբ վառարաններում այն անում է 8-9 ժ, իսկ 500 տ տարողությամբ վառարաններում հասնում է 12 ժ-ի։
Մարտենյան արտադրության հիմնական ցուցանիշը վառարանի հատակի 1 մ2-ից ստացվող պողպատի օրական զանգվածն է՝ տ-ներով (արդի վառարաններում այն կազմում է 12-20 տ)։
Ալեքսեյ Ուչիտել
Ալեքսեյ Եֆիմովիչ Ուչիտել (Алексей Ефимович Учитель, ), ռուս կինոռեժիսոր, Ռուսաստանի Դաշնության ժողովրդական արտիստ (2002), «Ռոք» կինոստուդիայի գեղարվեստական ղեկավար։
Կենսագրություն
Ալեքսեյ Ուչիտելը ծնվել է 1951 թվականի օգոստոսի 31-ին Լենինգրադում, հրեաների ընտանիքում։ Հայրը եղել է վավերագրական ֆիլմերի ռեժիսոր Եֆիմ Ուչիտելը։
1975 թվականին Ալեքսեյ Ուչիտելն ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը, աշխատել Լենինգրադի վավերագրական ֆիլմերի ստուդիայում։
1990 թվականին Ալեքսեյ Ուչիտելը հիմնադրել է «Ռոք» («Рок») կինոստուդիան։ Ալեքսեյ Ուչիտելի՝ որպես խաղարկային ֆիլմերի ռեժիսորի դեբյուտը եղել է «Ժիզելի մոլուցքը» («Мания Жизели») ֆիլմը, որ էկրան է բարձրացել 1995 թվականին։ 2000 թվականին ռեժիսորը «Նրա կնոջ օրագիրը» («Дневник его жены») ֆիլմի համար արժանացել է «Նիկա» մրցանակի, «Կինոտավրի» գրան պրիի ու ներկայացվել «Բյուրեղապակե գլոբուս» մրցանակի։
2002 թվականին Ալեքսեյ Ուչիտելին շնորհվել է Ռուսաստանի Դաշնության ժողովրդական արտիստի կոչում ։
«Տիեզերքը որպես նախազգացում» («Космос как предчувствие») ֆիլմի համար Ալեքսեյ Ուչիտելը 2005 թվականին արժանացել է Մոսկվայի XXVII միջազգային կինոփառատոնի «Ոսկե Սուրբ Գեորգի» մրցանակի և «Ոսկե արծիվ» մրցանակի ռեժիսորական լավագույն աշխատանքի համար։
2010 թվականին դարձել է Սանկտ Պետերբուրգում անցկացվող Վավերագրական, կարճամետրաժ խաղարկային ու անիմացիոն կինոյի «Ուղերձ Մարդուն» («Message to Man») միջազգային կինոփառատոնի նախագահ։
Ալեքսեյ Ուչիտելը Ռուսաստանի «Նիկա» կինեմատոգրաֆիական արվեստի ակադեմիայի նախագահության անդամ է։
2014 թվականի մարտի 11-ին Ալեքսեյ Ուչիտելն ստորագրել է Ռուսաստանի Դաշնության մշակույթի գործիչների ուղերձն ի պաշտպանություն նախագահ Վլադիմիր Պուտինի՝ Ուկրաինայում ու Ղրիմում իրականացրած քաղաքականության ։
Արտաքին հղումներ
Կատեգորիա:Ռուս կինոռեժիսորներ Կատեգորիա:Ռուսաստանի Դաշնության ժողովրդական արտիստներ Կատեգորիա:«Նիկա» մրցանակի դափնեկիրներ Կատեգորիա:Պատվո շքանշանի ասպետներ (Ռուսաստան) Կատեգորիա:Ռուսաստանի Դաշնության արվեստի վաստակավոր գործիչներ Կատեգորիա:«Ոսկե արծիվ» մրցանակի դափնեկիրներ Կատեգորիա:ՎԳԻԿ-ի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի հրեաներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Դավիդ Ալբելդա
Դավիդ Ալբելդա Ալիկես (David Albelda Aliqués, ), իսպանացի ֆուտբոլիստ, հենակետային կիսապաշտպան։ Հանդես է եկել Իսպանիայի ազգային հավաքականում։
Ակումբային կարիերա
Ալբելդան իսպանական «Վալենսիայի» սան է։ Ժամանակին հանդես է եկել կենտրոնական պաշտպանի դիրքում։
Վարձավճարով հանդես է եկել «Վիլյառեալում» և վերադարձել է այնտեղից 1998 թվականին։ Այդ ժամանակ ստացել է վնասվածք, բայց հիմնական կազմ կարողացել է տեղափոխվել, երբ «չղջիկները» պայմանագիր ստորագրեցին Բարահայի հետ։ 2003 թվականին Ալբալդան դարձավ «Վալենսիայի» ավագը։ Ավագի թևկապը ստացավ Սանտիագո Կանիսարեսից։
Ալբելդան Բարահայի, Վիսենթեի և Կանիսարեսի հետ «Վալենսիային» մեծ հաջողություններ բերեց։ Մարզիչը Ռաֆայլ Բենիտեսն էր։ Երեք մրցաշրջանում նրանք կարողացան վաստակել Իսպանիայի գավաթի 2 տիտղոս (2002 և 2004 թվականներին)։ Այդ ժամանակ կենտրոնական կիսապաշտպաններ Ալբելդան և Բարահան համարվում էին Եվրոպական ֆուտբոլի լավագույններից մեկը։
2007 թվականի դեկտեմբերին Ռոնալդ Կումանը տեղափոխվեց «Վալենսիա» որպես գլխավոր մարզիչ ։ Իսպանական լիգայի օրենքների համաձայն, Ալբելդան, անցկացրեց այդ ժամանակ 4 խաղ, բայց ձմեռային տրանսֆերային պատուհանի ժամանակ չկարողացավ տեղափոխվել ուրիշ իսպանական ակումբ, իսկ արտերկրից ընդհանրապես առաջարկ չի ստացել։
2008 թվականի ապրիլին, երբ հոլանդացի մարզիչը հեռացավ ակումբից, Ալբելդան վերդարձավ կազմ ։ Նրա առաջին խաղը ընդմիջումից հետո կայացել է Բարսելոնայի դեմ, որտեղ «չղջիկները» պարտվեցին 6։0 հաշվով, իսկ Ալբելդան այդպես էլ չկարողացավ օգնել թիմին դուրս գալու Լա Լիգայի վտանգավոր գոտուց։
Ալբելդայի հեռացման պատմությունից հետո կորցրեց կապիտանի թևկապը, բայց չնայած ամեն ինչի շարունակեց մնալ «Վալենսիայի» հիմնական կազմի խաղացող։
Ալբելդան «չղջիկների» կազմում հանդես է եկել մինչև 2012/2013 մրցաշրջանի ավարտը։ Ակումբի մարզիչը՝ Միրոսլավ Դկուկիչը, հայտարարեց, որ չի տեսնում Ալբելդային հիմնական կազմում, այդ պատճառով թիմը ֆուտբոլիստի հետ նոր պայմանագիր չստորագրեց և Ալբելդան ստիպված եղավ հեռանալ ակումբից, որտեղ անցկացրեց 18 տարի ։ Ակումբում անցկացրել է 485 խաղ։
2013 թվականի օգոստոսին Ալբելդան որոշեց ավարտել իր պրոֆեսիոնալ կարիերա։
Արտաքին հղումներ
Կատեգորիա:Իսպանիայի հավաքականի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ
Մեծամոր (հնագույն բնակատեղի)
Ներկայումս ենթադրվում է, որ Մեծամորի հնավայրը հավանաբար Մար Աբաս Կատինայի նկարագրած Հայոց առաջին մայրաքաղաք Արմավիրն է /Արամալի/, և Մ. Խորենացին օգտվելով Կատինայի գրառումներից՝ այն շփոթել է ավելի ուշ կառուցված բուն Արմավիրի /Արգիշտիխինիլի/ հետ, քանի որ 5-րդ դարում Արամալին գոյություն չուներ, իսկ Արգիշտիխինիլիի ավերակները դեռ պահպանվում էին, բացի այդ երկու քաղաքներն էլ իրենց աշխարհագրական դիրքով և նկարագրությամբ բավական նման են։
Կատեգորիա:Նախնադարյան Հայաստան
Girl on Fire (երգ, Ալիշա Քիզ)
Girl on Fire, ամերիկացի երգչուհի և երգահան Ալիշա Քիզի երգը՝ համանուն հինգերորդ ստուդիական ալբոմից։ Քիզն այս երգը համահեղինակել է Ջեֆ Բհասկերի և Սալամ Ռեմու հետ։ Երգում ներառված է ամերիկյան ռոք-կիթառահար Բիլի Սքվայերի «The Big Beat» երգի թմբուկների ինտերպոլացիան, ինչի համար Բիլի Սքվայերը վճարվել է։ Քիզի «Girl on Fire» ալբոմի համանուն երգը թողարկվել է 2012 թվականի սեպտեմբերի 4-ին՝ դառնալով Քիզի առաջին թողարկումը «RCA Records» լեյբլում։ Երգը գրելու ժամանակ ոգեշնչման աղբյուր է եղել Քիզի որդի Եգիպիտի ծնունդը և նրա ամուսնությունը Սվիզ Բիթսի հետ։ Քիզը, բացի երգի հիմնական տարբերակից, ձայնագրել է նաև երկու ռեմիքսներ։ Inferno ռեմիքսում երգել է ամերիկացի հիփ հոփ երգչուհի Նիքի Մինաժը, իսկ երկրորդ ռեմիքսում՝ Bluelight վերնագրով, ներառված են հարվածային գործիքներ և դաշնամուր, «սմոքի» վերաձայնագրված վոկալ։ «Girl on Fire» երգը դրական արձագանքի է արժանացել քննադատների կողմից. նրանք գովաբանել են Քիզի վոկալն ու երգի բեմադրությունը։ Քիզն առաջին անգամ «Girl on Fire» երգը կատարել է 2012 թվականի սեպտեմբերի 6-ին՝ «MTV Video Music Awards»-ում՝ Մինաժի և ամերիկացի ոսկե մեդալակիր մարմնամարզուհի Գաբբի Դուգլասի հետ։ Երգը Միացյալ Նահանգներում վաճառվել է ավելի քան 4 միլիոն վճարովի ներբեռնումով։
Հիմնական տարբերակ
«Girl on Fire» երգը միջին տեմպ ունի, գրվել է Էմիլի Իզաբելի, Ջեֆ Բհասկերի, Սալամ Ռեմի և ամերիկացի ռոք կիթառիստ Բիլի Սքվայերի կողմից ։ Երգը համեմված է ամերիկյան ռոք-կիթառահար Բիլի Սքվայերի «The Big Beat» երգի թմբուկների ինտերպոլացիայով, ինչի համար Բիլի Սքվայերը գումար է ստացել ։ «Girl on Fire» երգը գրված է A մաժոռում, չորս քառորդ չափով, և րոպեում 93 հարվածով ։ Քիզի ձայնը երգի ընթացքում C♯4 ցածր նոտայի օկտավայից հասնում է մինչև E5 բարձր նոտային ։ Քիզը երգը սկսում է հետևյալ բառերով. «Նա ոտքերով գետնի վրա է և այրում է այն ամբողջովին։ Նա թևածում է ամպերի մեջ և չի պատրաստվում նահանջել։ Այս աղջիկը կրակի վրա է ։» Քիզի երգի թեման հիմնականում կանանց նվաճումների գովաբանումն է բոլոր բնագավառներում, հատկապես «Նա պարզապես աղջիկ է և նա կրակի վրա է» հուկը, որը, ինչպես նկարագրել է «MTV»-ի աշխատակից Ռոբ Մարկմենը, արտասանվում է «հանգստացնող և միևնույն ժամանակ հրամայական տոնով» ։ Մարկմենը նկատել է նաև երգի ռիթմիկ բնույթը ։ «Los Angeles Times»-ի աշխատակից Գերիկ Քենեդին ընդլայնել է երգի բաղադրիչների նկարագրությունը՝ հավելելով, որ երգն ունի «պարզ հուկի շուրջը արագորեն կառուցվող ուժգին մարտական կոչ» ։ Քննադատները «Girl on fire» երգը համեմատել են Քիզի նախկին երգերի՝ «No One» (2007) և «Try Sleeping with a Broken Heart»-ի հետ (2009) ։ «Seattle Weekly» թերթի աշխատակից Էրին Թհոմփսոնը, «If I Ain't Got You» (2004) երգը համեմատելով՝ ասել է, որ «Girl on Fire» երգը Քիզի նախկին գործերին նման է իր «հանգիստ, մեղմ տեքստերով, որոնք տանում են դեպի մեծ և էմպատիկ կրկներգներ»։
Inferno տարբերակ
Inferno տարբերակում երգել է նաև Նիքի Մինաժը, որը երգին ավելացրել է երկու ռեփային տուն։ Մինաժը ձայնագրվել է Լոս Անջելեսի «Chalice Recording» ձայնագրման ստուդիայում։ Inferno տարբերակում կիրառվել են նույն կաղապարներն ու արտադրանքը, ինչ որ հիմնական տարբերակում, այնուամենայնիվ, «Idolator» կայքի աշխատակից Կարլ Վիլլոտը երգի սկզբի երկու տները, որ կատարում էր Նիքի Մինաժը, «արժեզրկված» է համարել ։ Նիքի Մինաժը երգը սկսել է այս խոսքերով, «Ինձ դուրս բերեց պատշգամբ, հրամայեց ցատկել իր հետ / Այո, ես ուրվական եմ, բայց ես նրա հետ հնարքներ չեմ անում / Ես չեմ փորձում նմանվել, ատում եմ դա տեսնել / բայց ես ունեմ Aggie, քանի որ ես ոսկի եմ հաղթում, ինչպես Գաբբին (Խոսքը Գաբբի Դուգլասի մասին է)» ։ Մինաժը նաև խոսել է Մերիլին Մոնրոյի ուրվականի կողմից հետապնդված լինելու մասին ։ Երկրորդ տան մեջ Մինաժը դիմել է իր երկրպագուներիին,«Եվ իմ հիմնական երկրպագուներին, շարունակեք կրկնել ինձ/ դա արեք մինչև իմ մահը / X  վանդակում, քանի որ ոչ ոք ինձ չի ստուգում» ։ Մարկմենը նկատել է, որ այս տան մեջ Մինաժն իր ներկայացման ոճին անցել է ավելի քան շշուկով ։ Ըստ «Entertainment Weekly» պարբերականի աշխատակից Քիլ Անդերսոնի՝ Մինաժի կատարումն ավելի նշանակալից է, քան Քիզինը, և նկատել է, որ երգի այս տարբերակը կրում է անգլիական «գերիջ» երաժշտության ազդեցությունը ։
Bluelight տարբերակ
Bluelight տարբերակը սովորականից տարբերվում է դանդաղ տեմպով և վերաձայնագրված վոկալովնեով ։ Ըստ «Los Angeles Times»-ի աշխատակից Գերիկ Քենեդիի՝ Bluelight ռեմիքսը ունի սահուն սինթեզ և թեթև ակորդային զարգացումներ։ Քենեդին մասնավորապես նշել է Քիզի ձայնի տարբերության մասին, այն անվանել «մշուշոտ» և նույն ձայնային տարբերությունը նկատել Քիզի 2009 թվականի «Un-Thinkable (I'm Ready)» սինգլում ։ Մարի Էդուարդ Ներոն՝ «About.com»-ից, «Girl on Fire» երգը համեմատել է Քիզի «You Don't Know My Name» (2003) սինգլի հետ ։ Ըստ «Idolator» կայքի աշխատակից Կարլ Ուիլոթի՝ այդ տարբերակում «Մինաժի, դաշնամուրի և մարտական թմբուկների բացակայությունը փոխել է ամեն ինչ»։ Ուիլոթը նկարագրել է, թե ինչպես է ստեղների ձայնը ձեռք բերում «ավելի զգացմունքային նրբերանգներ», մինչդեռ մեղեդին փոխարինվում է «թույլ բասով և խլացված դրամ-մեքենայով» ։
Քննադատական արձագանք
Ջոն Փարլեսը՝ «New York Times»-ից «Girl on Fire» և նախկինում թողարկված «New Day» երգերը անվանել է «հնչեղ օրհներգներ» ։ «MTV»-ի «RapFix» բլոգի աշխատակից Ռոբ Մարկմենը «Girl on Fire» երգը կոչել է «Ալիսիայի հզոր բալլադ»՝ նրա նախկին երգերի՝ «No One» և «Try Sleeping with a Broken Heart»-ի նման ։ Այս համեմատություններին համակարծիք լինելով՝ Գերիկ Քենեդին ավելացրել է, որ հիմնական սինգլը «գրավիչ բալլադ է՝ հզոր վոկալով և տպավորվող հուկով»։ Քենեդին կարծում էր, որ Inferno ռեմիքսը՝ Նիքի Մինաժի մասնակցությամբ ավելի մեծ ուշադրություն կարող է գրավել, իսկ Bluelight տարբերակը համարել է «ամենաարբեցնողը»։ Վերջինիս մասին հավելել է, որ «ցավալի կլիներ անտեսել Քիզի զգայուն վոկալը» ։ «Entertainment Weekly»-ի աշխատակից Քիլ Անդերսոնը կարծում էր, որ հուկը շատ թույլ է ստացվել, և որ Մինաժի կատարումը անհամեմատ բարելավել է երգը ։ Ի հակադրություն դրան՝ Չարլի Ռոգուլեվսկին՝ «Vibe» ամսագրից, ասել է, որ երգը հաջողվել է միայն Քիզի կատարման շնորհիվ ։ «Seattle Weekly»-ի աշխատակից Էրին Թհոմփսոնը գովաբանել է Քիզին, քանզի նա «հաճախ ճչացող» ներկայացվող կնոջ ուժի թեման մատուցել է «նուրբ և էլեգանտ ձևով» և մեկնաբանել է, որ միայն Ալիսան կարող էր անել այդ։ Երգը նկարագրելով՝ Թհոմփսոնն ասել է. «Այն պայթեցնում է օդը հարվածային գործիքներով, դրա դրաման այն դարձնում է հիշարժան, իսկ կոպիտ մեղեդին` գեղեցիկ և հուզիչ։ Երևի Քիզին միտք է ունեցել երգել ուժի մասին, և անհերքելի է, որ այդ նրան հաջողվել է» ։ Խոսելով Inferno ռեմիքսի մասին` «Idolator» կայքի աշխատակից Կարլ Վիլլոթը համաձայնել է նախորդ քննադատների հետ՝ հատկապես ընդգծելով Քիզի վոկալը՝ օգտագործելով «որակյալ սավառնող վոկալ» տերմինը ։
Առևտրային ցուցանիշներ
2012 թվականի սեպտեմբերի 7-ին ավարտված հիթ-շքերթների շաբաթում «Girl On Fire»-ը 67-րդ համարի ներքո նշել է իր նորամուտը ամերիկյան Hip-Hop Songs հիթ-շքերթում։ Դա, ըստ Նիելսեն տվյալների տարածման համակարգի (Nielsen BDS), մասամբ պայմանավորված էր 2,1 միլիոն ռադիոդիտումներով։ Հինգերորդ շաբաթում երգը գրավել է 7-րդ տեղը՝ դառնալով Քիզի 15-րդ թոփ հիթը Billboard Hip-Hop շքերթում։ Վերջում այն Billboard Hot 100 շքերթում բարձրացել է մինչև 11-րդ հորիզոնականը։ 2013 թվականի փետրվարի 13-ի դրությամբ ԱՄՆ-ում վաճառվել է 2 միլիոն օրինակով ։ Երգը Քիզի միջազգային հիթն է դարձել՝ առաջին տեղը գրավելով Ավստրիայում, Հարավային Կորեայում և Սլովակիայում, և թոփ 5-ում հայտնվելով այնպիսի երկրներում, ինչպիսիք են Նիդեռլանդները, Բրազիլիան, Իսրայելը, Դենմարկը, Ճապոնիան, Գերմանիան, Շվեյցարիան, Ֆրանսիան և Միացյալ Թագավորությունը։ Այն թոփ 20 երգերից է եղել ԱՄՆ-ում, Ավստրալիայում, Բելգիայում, Կանադայում, Չեխիայում, Իռլանդիայում, Նորվեգիայում, Շոտլանդիայում, Իտալիայում, Ֆինլանդիայում, Հունգարիայում և Իսպանիայում։ Երգը ներառվել է բրազիլական «Salve Jorge» սերիալում, ինչը նպաստել է Բրազիլիայում երգի հաջողությանը ։ Այն ներառված է եղել նաև «Borderlands 3» համակարգչային խաղում։
Կենդանի կատարումներ
Քիզը «Girl on Fire» երգը առաջին անգամ կատարել է 2012 թվականի սեպտեմբերի 6-ին «MTV Video Music Awards»-ում. այն կայացել է Լոս Անջելեսում ։ Նրան ընկերակցում էր Նիքի Մինաժը և 2012 թվականի Ամառային օլիմպիական խաղերի ոսկե մեդալակիր Գաբբի Դուգլասը, որը ներկայացել է երգի երկրորդ մասի ժամանակ ։
ԱՄՆ-ի մարմնամարզության կանանց հավաքականը կարճ ներկայացում է կատարել՝ մինչ Քիսը կգար բեմ։ Ներկայացման ժամանակ Քիզը կանգնել է ստեղնաշարի վրա՝ նախքան աստիճաններով հիմնական բեմ իջնելը։ Երբ Մինաժը երգել է Գեբբի մասին տողերը, Գեբբին հայտնվել է բեմում և մի քանի մարմնամարզական հնարքներ ցուցադրել ։
«American Superstar» ամսագիրը նրանց կատարումը «իրական հեռուստատեսային ներկայացում» է անվանել, որը գեղեցկացրել են Նիքի Մինաժն ու Գեբբի Դուգլասը, ինչպես նաև Քիզի վերցրած բարձր նոտաները։ Ամսագիրը ներկայացումը սեքսուալ և մտերմիկ է համարել ։ Fun խմբի կիթառիստ Ջեկ Անտոնոֆը ասել է. «Քիզի կատարումը արժանի է, որ նրա մասին մարդիկ 10 տարի խոսեն» ։ «VH1» ալիքի աշխատակից Սաբրինա Ռոջաս Վեիսը համաձայնել է, որ ներկայացումը անմոռանալի է դարձել Քիզի անկրկնելի վոկալի և Դուգլասի անակնկալ հայտնվելու շնորհիվ ։
2012 թվականի սեպտեմբերի 28-ին «Girl on Fire» երգը կատարվել է «ITunes» փառատոնի ժամանակ ։ Քիզը նոյեմբերի 18-ին երգը կատարել է Մեծ Բրիտանիայի «The X Factor» նախագծում ։ 2012 թվականի նոյեմբերի 12-ին Քիզը «VH1 Storytellers»-ում բացի «Girl On Fire»-ից կատարել է նաև իր նոր «Brand New Me + Our Favorites On» ալբոմից մի երգ։ 2012 թվականի նոյեմբերի 11-ին Քիզը իր New Day և Girl On Fire երգերի փայլուն կատարմամբ պայթեցրել է «MTV Europe Music Awards»-ի բեմը։ Նոյեմբերի 20-ին՝ երեկոյան ժամը 7-ին, Ալիսիան հոյակապ ներկայացել է YouTube-ի Live Stream-ում՝ Google+ Hangout-ով՝ իր «Girl on Fire» ալբոմը հանրության դատին հանձնելով առաջին անգամ։ 2012 թվականի նոյեմբերի 26-ին նա այս երգը ներկայացրել է «Good Morning America» հաղորդման ժամանակ, իսկ նոյեմբերի 29-ին՝ «The X Factor USA» նախագծի շրջանակներում։
Քովեր տարբերակներ
2012 թվականի սեպտեմբերին Միշա Բին կատարել է երգի ակուստիկ քովեր տարբերակը, ինչի մասին մի քննադատ ասել է. «Այն անհարմար պահը, երբ քո նոր երգը ինչ-որ մեկը քեզնից լավ է կատարում» ։ 2012 թվականի նոյեմբերի 19-ին այն կատարել է The Voice-ի երրորդ եթերաշրջանի մասնակից Սիլվիա Յակոբը ։ 2013 թվականին Նայա Ռիվերաս՝ որպես Սանտանա Լոպեզ կատարել է այս երգը՝ Glee հեռուստասերիալի չորրորդ սեզոնի տասներեքերորդ սերիայում ։
2013 թվականի հունվարի 26-ին Ուիլյամ Բելլին, Դետոքսը և Վիքի Վոքսը նկարահանել են «Girl on Fire»-ի ծաղրերգությունը՝ «Boy Is a Bottom» վերնագրով ։ 2015 թվականի հունվարի 13-ին նկարահանված «Boy Is a Bottom»-ի իսպանական տարբերակը Ուիլյամ Բելլին վերնագրել է «Es Una Pasiva» : 2013 թվականի մարտի 8-ին երգիչ Ֆատին Շիդքիան կատարել է «Girl on Fire» երգը Ինդոնեզիայի «X Factor» նախագծում ։ 2014 թվականի Գլաստոնբուրի փառատոնի ժամանակ Դոլլի Փարթոնը կատարել է այս երգի «քանթրի» տարբերակը ։ 2017 թվականի հուլիսի 18-ին հեռարձակված «America's Got Talent»-ի 12-րդ սեզոնի 1207-րդ մասում ամերիկացի երգչուհի Անջելիկա Հեյլը կատարել է այս երգի իր քովեր տարբերակը և արժանացել է մրցանակի ։
Արտաքին հղումներ
Կատեգորիա:Ալիշա Քիզի երգեր Կատեգորիա:Ֆեմինիստական երգեր Կատեգորիա:Նիքի Մինաժի երգեր Կատեգորիա:2012 երգեր
Սոչիի ամառային թատրոն
Միխայիլ Ֆրունզեի անվան Սոչիի ամառային թատրոն (Летний театр парка имени Фрунзе), մշակութային շինություն, որը գտնվում է Ռուսաստանի Դաշնության Կրասնոդարի երկրամասի Սոչի առողջարանային քաղաքում։ Գտնվում է ռուս հայտնի ռազմական հրամանատար Միխայիլ Ֆրունզե ի անունը կրող այգու տարածքում։
Պատմություն
Միխայիլ Ֆրունզեի անվան Սոչիի ամառային թատրոնը կառուցվել է 1937 թվականին ռուս ճարտարապետ Վասիլի Կրոլևեցի նախագծմամբ։ Գործարար Ֆրոլենկովի ֆինանսավորմամբ 2001 թվականին ընթացել են վերականգնման աշխատանքներ, և թատրոնը բերվել է ներկայիս տեսքի։
Այն իր հարկի տակ կարող է տեղավորել շուրջ 800 հանդիսական։ Երկարատև ընդմիջումից հետո Սոչիի ամառային թատրոնը վերաբացվել է 2013 թվականին և գործում է մինչ օրս։
Աղբյուրներ
Կատեգորիա:Ռուսաստանի թատրոններ
Եռակատար
Եռակատար, Ուչթափալար Առաջին, լեռնագագաթ Հայաստանի Շիրակի մարզի, Վրաստանի և Թուրքիայի սահմանին, Եղնախաղի լեռնաշղթայում։ Կազմված Է անդեզիտա֊բազալտներից։ Լանջերը ծածկված են փարթամ արոտավայրերով։ Ջրառատ է, սառնորակ աղբյուրներով հարուստ։ Բարձրություն 3011 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Վրաստանի լեռնագագաթներ Կատեգորիա:Թուրքիայի լեռներ Կատեգորիա:Շիրակի մարզի լեռներ
Չո Միյոն
Չո Մի Յոն (հանգըլ` 조미연, հանջա` 曺薇娟, Cho Mi-yeon, առավել հայտնի է որպես Միյոն, ), հարավկորեացի երգչուհի։ Հարավկորեական (G)I-DLE գըրլ բենդի անդամ է, որտեղ զբաղեցնում է գլխավոր վոկալիստի դիրքը, նաև հնչյունավորել է K/DA վիրտուալ քեյ փոփ գըրլ բենդի Ահրիին։
Վաղ կյանք
Միջնակարգ դպրոցում ընտանիքի և ընկերների աջակցությամբ մասնակցել է YG Entertainment լեյբլի լսումներին։ Նա սովորել է YG Entertainment-ում հինգ տարի։
Չոն շարունակել է զբաղվել երաժշտությամբ, հաճախել է երաժշտական ակադեմիա՝ ձայնային հմտությունները բարելավելու, ինչպես նաև երգեր ստեղծել սովորելու ։ (G)I-DLE-ում դեբյուտ անելուց առաջ նա ութ տարի թրեյնի է եղել ։
2016-2018. նախադեբյուտ
2016 թվականին Չոն դարձել է CUBE Entertainment-ի թրեյնի, ապա՝ անկախ երգչուհի։ 2016 թվականի սեպտեմբերին ելույթ է ունեցել Urban Zakapa Canada Tour շրջագայությունում ։ 2017 թվականին նկարահանվել է Սուլոնի «You» երաժշտական տեսահոլովակում ։
2018-ներկա.․ (G)I-DLE և սոլո գործունեություն
2018 թվականի հոկտեմբերի 26-ին հաստատվել է, որ Չոն Սոյոնի, Մեդիսոն Բիրի և Ջեյրա Բյորնսի հետ ելույթ է ունենալու League of Legends-ի եզրափակիչ փուլի բացման արարողությանը ։ Չորս երգչուհիները հնչյունավորել են K/DA վիրտուալ քեյ փոփ գըրլ բենդի անդամներին։ Միյոնը հնչյունավորել է Ահրիին, որը League of Legends-ի ամենահայտնի չեմպիոններից է։ Էվելինի հետ, որին հնչյունավորել է Մեդիսոնը, Ահրին խմբի գլխավոր վոկալիստն է ։ Նրանց «Pop/Stars» երգը հայտնի է դարձել ՅուԹյուբում և գլխավորել է Billboard World Digital Songs չարթը ։
2019 թվականին Միյոնը Amoeba Culture X Devine Channel-ի շրջանակներում «Cart» երգով համագործակցել է Hangzoo-ի հետ ։
2020 թվականին նա մասնակցել է MBC հեռուստաալիքի «King of Mask Singer» երաժշտական մրցույթային նախագծին։ Նա 64 միավորով հաղթել է առաջին փուլը ։ Երկրորդ փուլում կատարել է Յուն Միրեյի «Goodbye Sadness and Hello Happiness» երգը և պարտվել է Իմ Կան Սունին։ Նրա վոկալային կատարումը ջերմորեն է ընդունվել ինչպես հանդիսատեսի, այնպես էլ մասնակիցների կողմից։ Միյոնի ձայնը նկարագրվել է որպես խռպոտ, բայց հոգով լի ։
Արտաքին հղումներ
Կատեգորիա:Հարավկորեացի երգչուհիներ Կատեգորիա:Հարավկորեացի երաժիշտներ
Մի-26 ուղղաթիռի հրթիռակոծումը
Մի-26 ուղղաթիռի հրթիռակոծումը, տեղի է ունեցել 1992 թվականի մարտի 3-ին, այն ժամանակ Ադրբեջանական ԽՍՀ-ի Քարվաճառի (Քելբաջար) շրջանի Սեյիդլար գյուղի մոտ։ Ուղղաթիռը, որը տեղափոխում էր կանանց և երեխաների, ցած է ընկել փոխադրովի (շարժական) զենիթա-հրթիռային համալիրից (ПЗРК) արձակված հրթիռի հետևանքով։
Պատմությունը
Հայկական կողմը վստահ էր, որ ուղղաթիռն հրթիռակոծվել էր ադրբեջանական զորախմբավորումների կողմից ։ Աղետի հետևանքով զոհվել էր 16 մարդ, մնացածը ստացել էին տարբեր աստիճանի մարմնական վնասվածքներ և վիրավորումներ ։ Նույն օրը, երեկոյան, իրականացվել է ողջ մնացածներին փրկելու գործողություն։ «Սպիտակ» ջոկատի փրկարարները Հայաստան են տեղափոխել 28 մարդու ։
Ծանոթագրություններ
Կատեգորիա:Օդային աղետներ Կատեգորիա:Արտակարգ իրավիճակ Կատեգորիա:Քաղաքացիական պաշտպանություն Կատեգորիա:Արցախյան պատերազմ Կատեգորիա:Ավիավթարներ
Ստյուարտ Մեյս
Ստյուարտ Մեյս (Stuart David Mayes, ), բրիտանացի հոկեյիստ (մականախաղ), հարձակվող։
Կենսագրություն
Ստյուարտ Մեյսը ծնվել է 1937 թվականի մարտի 6-ին, բրիտանական Էդմոնտոն քաղաքում (այժմ` Մեծ Լոնդոնի մաս)։
Մականախաղով է զբաղվել Քեմբրիջի համալսարանի թիմում ։
1960 թվականին նա Հռոմում անցկացվող ամառային օլիմպիական խաղերին մասնակցել է Մեծ Բրիտանիայի մականախաղի թիմում` գրավելով 4-րդ տեղը։ Խաղացել է հարձակվողի դիրքում, անցկացրել է 4 խաղ, խփել 2 գոլ` Շվեցարիայի հավաքականի դարպասին։
Sumitomo Fudosan Roppongi Grand Tower
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ
Բույսերի սելեկցիա
Բույսերի սելեկցիայի հիմնական խնդիրն է ստանալ այնպիսի արդյունավետ սորտեր, որոնք կարող են օժտված լինել բարձր բերքատվությամբ։ Բույսերի սելեկցիայի հիմնական մեթոդներն են ընտրությունը, հիբրիդացումը և հետերոզիսը։ Ընտրությունը լինում է զանգվածային և անհատական։ Զանգվածային ընտրության ժամանակ առանձնացնում են այնպիսի առանձնյակներ, որոնք ունեն միանման ֆենոտիպ և բազմացման ժամանակ առաջացնում են ճեղքավորում։ Այդ պատճառով ընտրության այդ ձևը կատարում են մի քանի սերունդներ շարունակ։ Զանգվածային ընտրությունը կատարում են խաչաձև փոշոտվող բույսերի մոտ։ Այդ մեթոդը կարող է լինել միանվագ, երբ այն կատարվում է մեկ սերնդում, և բազմանվագ՝ մի շարք սերունդներում։ Զանգվածային ընտրության միջոցով դժվար է ստանալ գենետիկորեն միատարր նյութ, որովհետև խաչաձև փոշոտվող բույսերի պոպուլյացիաներում կան մեծ քանակությամբ հետերոզիգոտ առանձնյակներ։ Մեծ մասամբ զանգվածային ընտրությունը կատարում են բազմանվագ՝ մի շարք սերունդներում և յուրաքանչյուր սերնդում ընտրվում են մարդու համար ցանկալի հատկանիշներով առանձնյակներ։ Անհատական ընտրություն կատարում են ինքնափոշոտվող բույսերի նկատմամբ (ցորեն, գարի, վարսակ) և այդ եղանակով ստացված սերունդը գենետիկորեն լինում է միատարր։ Ընտրության այդ ձևը նույնպես կարող է լինել միանվագ և բազմանվագ։ Անհատական ընտրություն հաճախ կատարում են մաքուր գծեր ստանալու համար։ Ինքնափոշոտվող անհատի սերունդը կոչվում է մաքուր գիծ (հոմոզիգոտ օրգանիզմ)։ Սակայն մուտացիայի հետևանքով մաքուր գծերը աստիճանաբար մի քանի սերունդների ընթացքում դառնում են հետերոզիգոտ։ Ինքնափոշոտումը տանում է դեպի հոմոզիգոտության բարձրացում և նպաստում ժառանգական հատկությունների ամրապնդմանը։ Որպես կանոն մաքուր գծերի կենսունակությունը, աճը, բերքատվությունը խիստ նվազում է։ Դա բացատրվում է նրանով, որ անընդհատ տեղի ունեցող մուտացիաները, որոնք հաճախ ռեցեսիվ բնույթ են կրում, առաջացնում են անբարենպաստ փոփոխություններ։ Այդպիսի ռեցեսիվ գեները հոմոզիգոտ վիճակում ֆենոտիպորեն դրսևորվում են և թողնում վնասակար ազդեցություն։ Այդ է պատճառը, որ ինքնափոշոտվող բույսերում ռեցեսիվ գեներ գրեթե չեն պահպանվում, որովհետև հոմոզիգոտ ոչ կենսունակ, սահմանափակ հարմարողականությամբ օժտված առանձնյակները ոչնչանում են բնական ընտրության ընթացքում։ Չնայած ինքնափոշոտման անբարենպաստ ազդեցությանը՝ այն հաճախ կիրառվում է խաչաձև փոշոտվող բույսերի սելեկցիայում։ Այդ եղանակով ստանում են մաքուր գծեր, որոնցում ամրապնդվում են մարդու համար ցանկալի հատկանիշները, և այնուհետև կատարում միջգծային խաչասերում, որից զգալիորեն ուժեղանում է ստացված սերնդի կենսունակությունը, աճը, զարգացումը։ Այդ երևույթը կոչվում է հետերոզիս։ Այսպես, օրինակ, միջգծային խաչասերման (հիբրիդացման) շնորհիվ 20-30%-ով ձրանում է եգիպտացորենի, շաքարի ճակնդեղի և բանջարանոցային այլ բույսերի բերքատվությունը։ Հետերոզիսի արդյունքները կարելի է ամրապնդել վեգետատիվ բազմացման միջոցով։ Սակայն ստացված միջգծային հիբրիդների՝ միմյանց հետ խաչասերման ժամանակ առաջին և հետագա սերունդների կենսունակությունը աստիճանաբար նվազում է։ Հետերոզիսի երևույթը բացատրվում է նրանով, որ շատ գեներ անցնում են հետերոզիգոտ վիճակի, մինչդեռ ելակետային ձևերի ալելների մեծ մասը հոմոզիգոտ է։ Մեկ այլ վարկածի համաձայն հիբրիդների առաջին սերնդում մեծանում է դոմինանտ գեների քանակը, և հատկանիշի զարգացման համար նրանց գումարային արդյունքը՝ օգտկար գեների փոխներգործությունը, լինում է մեծ։
Վեսպեր (կոկտեյլ)
«Վեսպեր» (Vesper), Ջեյմս Բոնդի կոկտեյլ։ Բաղկացած է ջինից, օղուց և ֆրանսիական Լիլե ապերիտիվի գինուց։ Բոլոր բաղադրիչները սառույցի հետ միասին խառնում են շեյքերի օգնությամբ, որից հետո կոկտեյլը առանձնացնում են սառույցից և ցիտրուսային պտղամսից սթրեյների օգնությամբ և լցնում կոկտեյլի բաժակի մեջ։ Որպես խավարտ օգտագործվում է կիտրոնի կեղևը ։ Դասակարգվում է որպես ապերիտիվ։ Բարմենների միջազգային ասոցիացիայի (IBA) պաշտոնական կոկտեյլներից է՝ համարվելով «Նոր դարաշրջանի խմիչքներ» (անգլ. ՝ New Era Drinks) :
Բնօրինակ բաղադրատոմս
Ջեյմս Բոնդի անձնական բաղադրատոմսը, որը նա հորինել է առաջին գրքում, «Կազինո Ռոյալ» (1953), հնչում է այսպես.
Արտաքին հղումներ
Կատեգորիա:Ջեյմս Բոնդ Կատեգորիա:Ալկոհոլային կոկտեյլներ Կատեգորիա:Կոկտեյլներ այբբենական կարգով
Ռազմական դաշինք
Ռազմական դաշինքը միջազգային պայմանագիր է ազգային անվտանգության ապահոցման նպատակով, որով կողմերը համաձայնվում են փոխադարձ պաշտպանության և աջակցության ճգնաժամային իրավիճակում, սակայն մինչ ճգնաժամը ։ Ռազմական դաշինքները տարբերվում են կոալիցիաներից, ոչ վերջինս ձևավորվում է երբ ճգնաժամն արդեն առկա է ։
Ռազմական դաշինքները կարող են դասակարգվել որպես պաշտպանական պակտեր, չհարձակման պայմանագրեր ։ Դաշինքները կարող են լինել գաղտնի (սովորաբար կնքվում էին 1870-ից 1916 թվականներին) կամ հանրային ։
Բնորոշումներ
Ռազմական դաշինքները կարող են կապվել կոլեկտիվ անվտանգության համակարգերի հետ, սակայն բնույթով կարող են տարբեր լինել։ 1950-ական թվականներին ԱՄՆ Պետական դեպարտամենտի հուշագրով բացատրվեց տարբերությունը պատմականորեն։ Դաշինքները ձևավորվում են «կողմերի համապատասխան ազգայնական ​​շահերը առաջ տանելու համար և նախատեսում էին համատեղ ռազմական գործողություններ, եթե կողմերից մեկը այդպիսի նպատակներ հետապնդելով ներքաշվի պատերազմի մեջ։» Կոլեկտիվ անվտանգության պայմանագիրը «ուղղված չէ որևէ մեկի դեմ, այն ուղղված է ագրեսիայի դեմ։ Դրա նպատակը չէ փոխել ուժերի դասավորվածությունը» ։
Ծանոթագրություններ
Կատեգորիա:Ռազմաքաղաքական դաշինքներ
Քեթի Քին (հեռուստասերիալ)
«Քեթի Քին» (Katy Keene), ամերիկյան երաժշտական կատակերգական դրամա հեռուստասերիալ, որը ստեղծվել է Ռոբերտո Ագուայր-Սակասայի և Մայքլ Գրասիի կողմից։ Այն հիմնված է Archie Comics-ի նույնանուն կերպարի վրա։ Այն պատմում է չորս սկսնակ արտիստների ծագման և պայքարի մասին, որոնք փորձում են հաջող կարիերայի հասնել Բրոդվեյում, պոդիումում և ձայնագրման ստուդիայում։ «Քեթի Քին»-ը «Ռիվերդեյլ» հեռուստասերիալի սփին-օֆֆն է, և դրա գործողությունը ծավալվում է վերջինից 5 տարի հետո։ Սերիալը պրոդյուսերավորվել է Berlanti Productions-ի կողմից՝ Archie Comics-ի, CBS Television Studios-ի և Warner Bros. Television-ի հետ համագործակցությամբ։
Լյուսի Հեյլը կատարել է Քեթի Քինի դերը՝ սկսնակ մոդելավորողի, ով փորձում է կողմնորոշվել Նյու Յորքում։ Ֆիլմում խաղում են նաև Էշլի Մյուրեյը, Քամիլ Հայդը, Ջոնի Բյուչեմփը, Ջուլիա Չանը, Լյուսիեն Լավիսքաունթը, Զեյն Հոլթցը և Քաթերին ԼաՆասան։ Մյուրեյը կատարում է «Ռիվերդեյլ»-ի իր Ջոզի ՄաքՔոյի դերը։ 2019 թվականի հունվարին սերիալի պիլոտային սերիան թողարկվել է The CW-ում։ Հեռուստասերիալը նկարահանվել է Նյու Յորքում։ Շոուն վերածվել է սերիալի 2019 թվականի մայիսին։ Եվ դրա պրեմիերան կայացել է 2020 թվականի փետրվարի 6-ին The CW-ում։ 2020 թվականի հունվարին The CW-ն պատվիրել է սերիալի համար ևս 13 սերիաների սցենարնե ր։
Նախադրյալներ
Սերիալը պատմում է Archie Comics-ի չորս կերպարների ռոմանտիկ և մասնագիտական կյանքերի մասին, ներառյալ նորաձևության ապագա լեգենդ Քեթի Քինի ու երգչուհի և երգերի հեղինակ Ջոսի ՄաքՔոյին։ Գործողությունը ծավալվում է «Ռիվերդեյլ»-ից 5 տարի անց, և գլխավոր հերոսները փորձում են իրականացնել իրենց երազանքները Նյու Յորքում։ Սերիալը երաժշտությամբ լցնում է սյուժետային գծերը և ցուցադրում է չորս պայքարող արտիստների ծագումները, փորձերը և ձախորդությունները։
Քասթինգ
2019 թվականի փետրվարի 4-ին հայտարարվել է, որ Էշլի Մյուրեյն, ով խաղում էր «Ռիվերդեյլ»-ում, գլխավոր դեր է կատարելու դրա սփին-օֆֆում։ 2019 թվականի փետրվարի 21-ին Ջոնի Բյուչեմփը և Ջուլիա Չանը միացել են դերասանական կազմին որպես Ջորջ Լոպեզ և Փեփեր Սմիթ համապատասխանաբար։ Մի քանի օր անց՝ 2019 թվականի փետրվարի 26-ին, Քամիլ Հայդը և Լյուսիեն Լավիսքաունթը միացել են որպես եղբայր և քույր դուո՝ Ալեքսանդրա և Ալեքսանդր Քեյբոթ։ Ի վերջո, 2019 թվականի մարտի 11-ին, Լյուսի Հեյլն ընտրվել է սերիալի գլխավոր և նույնանուն դերի համար։
Քրոսովեր «Ռիվերդեյլ»-ի հետ
2019 թվականի օգոստոսի 4-ին Մայքլ Գրասին հայտարարել է, որ «Ռիվերդեյլ»-ի և «Քեթի Քին»-ի միջև քրոսովեր է լինելու ապագայում ։
Երաժշտություն
Երաժշտական ելույթները, որոնք ներառվել են հեռուստասերիալի ընթացքում, տարվեր քավեր տարբերակների և օրիգինալների խառնուրդ են։ Այդ երգերը թողարկվել են որպես թվային սինգլներ WaterTower Music-ի կողմից։
Եթերաժրջանի ավարտից հետո լեյբլը թողարկելու է առաջին եթերաշրջանի երգերի թվային ժողովածուն ։ «Ռիվերդեյլ»-ի պես հեռուստասերիալը ներառում է երաժշտական դրվագներ իրենց սեփական սաունդթրեքներով, որոնք նույնպես թողարկվել են WaterTower-ում։ Դրանցից առաջինը՝ «Kiss of the Spider Woman»-ը, թողարկվել է 2020 թվականի մարտի 20-ին ։
Մարքեթինգ
2019 թվականի մայիսի 16-ին The CW-ն թողարկել է հեռուստասերիալի առաջին պաշտոնական թրեյլերը ։ Սերիալի ընդլայնված թրեյլերը թողարկվել է 2019 թվականի օգոստոսին ։